สวัสดีค่ะ ขอสอบถามเกี่ยวกับอาการที่แฟนของดิฉันกำลังเป็นอยู่ตอนนี้นะคะ คือเมื่อประมาณ 2วันก่อนตอนประมาณ 2 ทุ่มแฟนดิฉันบอกว่ารู้สึกปวดตรงท้องน้อยด้านขวาร่วมกับการปวดอัณฑะขวาร่วมด้วยค่ะ พอปวดแล้วเค้าก็กินยาแก้ปวดแก้อักเสบค่ะเลยเหมือนจะดีขึ้นแล้วก็หลับไปค่ะ ตื่นเช้ามาเค้าก็ยังปวดอยู่เหมือนเดิมกดที่ท้องเค้าเจ็บค้ะเวลาเดินก็ปวดแต่ยังเดินได้ปกติ แต่วันนี้มีไข้ขึ้นค่ะ ก็กินยา 3 เวลาหลังอาหารเหมือนเดิม อาการก็เหมือนจะดีขึ้นอีก คือเค้าบอกว่าถ้าไม่ได้กินยาจะปวดท้องด้านขวามากนะค่ะ อีกอย่างเค้าทำงานต้องขับรถตลอดเลยต้องใช้ขาขวาเหยียบคันเร่งทำให้ปวดตลอดเวลาค่ะ มาวันนี้เค้าก็ยังปวดอยู่ค่ะ สอบถามคือสงสัยว่าเค้าจะเป็นไส้ติ่งอักเสบแต่เค้ายังไม่มีเวลาไปหาตรวจเลยค่ะ อาการนี้ใช่ไส้ติ่งอักเสบไหมคะคุณ
สวัสดีคะ อาการปวดบริเวณกล้ามเนื้อด้านในต้นขา ถ้าประกอบกับการทำงานที่ต้องใช้กล้ามเนื้อบ่อยๆ อาจจะมีปัญหาเรื่องของกล้ามเนื้ออักเสบได้ค่ะ แต่อย่างไรก็ตามอาการปวดที่ถุงอัณฑะอาจจะต้องรีบมาประเมินกันก่อนค่ะ เพราะว่าอาจจะเกิดจากการบาดเจ็บ หรือ การเสียดสีของถุงอัณฑะ ซึ่งถ้าเป็นแค่นี้ไม่ต้องทำอะไรมากค่ะ แค่พยายามสวมใส่กางเกงให้หลวมขึ้นก็น่าจะช่วยได้ค่ะ แต่ปัญหาคือ ถ้ามีเรื่องอาการปวด บวม แดง แล้วรู้สึกว่าถุงอัณฑะใหญ่ขึ้นอาจจะไม่ใช่ เรื่องการเสียดสีธรรมดาค่ะ อาจจะเป็นเรื่องของการบิดของขั้วของท่อทางเดินอสุจิ อันนี้เป็นภาวะเร่งด่วนทางศัลยกรรมค่ะ หรือ อาจภาวะการติดเชื้อที่ถุงอัณฑะอันนี้ก็เร่งด่วนเช่นกันค่ะ เพราะถ้าเป็นการติดเชื้อ ชนิดที่ร้ายแรงจะมีการลามการติดเชื้อเข้าไปได้เร็ว และลึกค่ะดังนั้นในกรณีนี้การตรวจกับแพทย์ศัลยกรรมระบบทางเดินปัสสาวะจะดีที่สุดค่ะ ตอนนี้อาจจะรับประทานยาแก้ปวดได้แต่ไม่แนะนำยาฆ่าเชื้อนะค่ะ